Dëtczi na nen cél dô Nôrodny Fùńdusz Òchronë Strzodowiska. Projekt òbjimô wicy jak sto placów na dzewiãc turistnëch szlachach. – Ùprawimë jinfrasztrukturã i ònaczenia szlachów – zapòwiôdô czerownik Parkù, Andris Penk. Projekt mô bëc fardich latos do séwnika, bò tedë Wdzydzczi Krajobrazny Park mdze fejrowôł 35-lecé swòjégò dzejaniô. Wdzydzczi Krajobrazny Park béł ùtwòrzony w 1983 rokù. Jegò wiéchrzëzna rëchùje 17,8 tësąca hektarów, w tim 64% to są lasë i 11% rzéczi i jezora.